S-3034/2020

Mál þetta, sem dómtekið var í dag, var höfðað með tveimur ákæru má hendur H-kk-þgf G-kk-þgf S-kk-þgf, kt. [...], [...], Reykjavík, Með ákæru lögreglustjórans á höfuðborgarsvæðinu útgefinni 12. maí 2020 „fyrir eftirtalin hegningar-, sérrefsi- og umferðarlagabrot:

I.

Umferðarlagabrot, með því að hafa aðfaranótt sunnudagsins 17. nóvember 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 130 ng/ml, klónazepam 19 ng/ml, metamfetamín 670 ng/ml og tetrahýdrókannabínól 23 ng/ml) norður Sólvallagötu og austur Skólaveg í Reykjanesbæ, þar sem ákærði stöðvaði aksturinn við Heilbrigðisstofnun Suðurnesja.

(Mál nr.008- 2019- 16923)

Teljast brot þessi varða við 1., sbr. 2., mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fíkniefnalagabrot, með því að hafa laugardaginn 1. febrúar 2020 í íbúð að [...] í Hafnarfirði, haft í vörslum sínum 1,97 gaf marijúana sem ákærði framvísaði til lögreglu.

(Mál nr. 007- 2020- 5023)

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

III.

Þjófnað, með því að hafa aðfaranótt þriðjudagsins 17. mars 2020 í félagi við við [...], kt. [...], brotist inn í verslun Kvikk við Hraunbæ 102 í Reykjavík, með því að brjóta rúðu, en tjón vegna þess var kr. 68.807, og stolið þaðan fjórum sígarettupökkum og orkudrykk að samtals verðmæti kr. 6.845.

(Mál nr. 007- 2020- 13604)

Telst brot þetta varða við 244. gr. almennra hegningarlaga nr. 19/1940.

IV.

Nytjastuld, með því að hafa aðfaranótt þriðjudagsins 17. mars 2020 í félagi við [...]

, kt.

[...]

, tekið bifreiðina

[...] á bifreiðastæði við

[...] í Reykjavík og notað hana heimildarlaust um höfuðborgarsvæðið allt þar til bifreiðin fannst síðar sama dag á bifreiðastæði við [...] í Garðabæ, þar sem lögregla handtók þá báða.

(Mál nr. 007- 2020- 13622)

Telst brot þetta varða við 1. mgr. 259. gr. almennra hegningarlaga nr. 19/1940.

V.

Fjársvik, með því að hafa þriðjudaginn 17. mars 2020 í félagi við [...]

, kt.

[...]

, blekkt leigubifreiðastjóra til að aka sér frá lögreglustöðinni við [...] að N1 bensínstöð við Ártúnshöfða í Reykjavík og til baka að lögreglustöðinni, án þess að eiga peninga til að greiða eða ætlað sér að greiða fyrir aksturinn að andvirði kr. 3.600.

(Mál nr. 007- 2020- 13671)

Telst brot þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. laga nr. 77/2019. Þá er krafist upptöku á 1,97 gaf marijúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Í dag var mál nr. S- 3653/2020 sameinað þessu máli en það var höfðað með ákæru héraðssaksóknara útgefinni 9. júní 2020 á hendur ákærða fyrir eftirtalin hegningar- og sérrefsilagabrot:

„ H-kk-þgf G-kk-þgf S-kk-þgf, kt. [...], [...], Reykjavík, fyrir eftirtalin brot:

I.

Brot gegn valdstjórninni, með því að hafa aðfaranótt sunnudagsins 17. nóvember 2019, innandyra á Heilbrigðisstofnun Suðurnesja við Skólaveg 6 í Reykjanesbæ, slegið lögreglumann nr.

[...] með krepptum hnefa í vinstra gagnauga, með þeim afleiðingum að hann hlaut höfuðverk, mar á efra augnloki vinstra megin og enni vinstra megin og tognun í brjóst og lendhrygg.

(M. 008- 2019- 17276)

Telst þetta varða við 1. mgr. 106. gr. almennra hegningarlaga nr. 19/1940.

II.

Brot gegn hegningar-, umferðar- og lögreglulögum, með því að hafa miðvikudaginn 11. mars 2020, tekið steypubifreiðina [...] ófrjálsri hendi á Laugavegi við Vitastíg í Reykjavík og ekið henni í heimildarleysi, sviptur ökurétti, ófær um að stjórna henni örugglega vegna áhrifa ávana- og fíkniefna (í blóði mældist amfetamín 290 ng/ml og tetrahýdrókannabínól 6,8 ng/ml), án þess að sinna fyrirmælum lögreglu um að stöðva bifreiðina, sem gefin voru til kynna með ljós- og hljóðmerkjum lögreglubifreiða og án nægilegrar tillitssemi og varúðar. Með akstrinum raskaði ákærði umferðaröryggi á alfaraleið og stofnaði á ófyrirleitinn hátt lífi og heilsu vegfarenda í augljósan háska, þar á meðal lögreglumanna sem reyndu að stöðva aksturinn, en töluverð umferð var á allri leið ákærða, sem hér greinir:

Frá Laugavegi við Vitastíg vestur Bankastræti, þaðan, án þess að gefa stefnumerki, ók ákærði bifreiðinni norður Lækjargötu, þar sem lögregla gaf ákærða merki um að stöðva bifreiðina án árangurs, áfram norður Kalkofnsveg og suður Sæbraut. Skömmu áður en ákærði kom að gatnamótum Sæbrautar og Snorrabrautar ók ákærði bifreiðinni yfir umferðareyju, yfir á rangan vegarhelming þar sem hann ók bifreiðinni í öfugri akstursstefnu og er hann kom að gatnamótunum ók hann bifreiðinni, gegn rauðu ljósi, yfir á grasbala sem liggur við göngustíg sem liggur samhliða Sæbraut, á grasbalanum ók ákærði bifreiðinni á um 50- 60 km hraða á klukkustund. Ákærði ók bifreiðinni áfram á grasbalanum meðfram göngustígnum og síðan eftir göngustígnum er hann nálgaðist gatnamót Sæbrautar við Laugarnestanga, þar sem hann ók bifreiðinni yfir gangbraut við gatnamótin og áfram eftir göngustíg samhliða gagnstæðri akrein á Sæbraut til austurs, uns ákærði ók bifreiðinni skyndilega til norðurs á grasblett sunnan við malarbifreiðarstæði við Köllunarklettsveg 3, þar sem ákærði yfirgaf bifreiðina og hljóp á brott.

(M. 007- 2020- 12374)

Telst þetta varða við 1. mgr. 168. gr., 4. mgr. 220. gr. og 259. gr. almennra hegningarlaga nr. 19/1940, 1., 3., 5. og 6. mgr. 7. gr., 1. mgr. 17. gr., a lið 3. mgr. 33. gr., 1. mgr. 36. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 19., sbr. 44. gr. lögreglulaga nr. 90/1996.

III.

Brennu og þjófnað, með því að hafa að kvöldi miðvikudagsins 18. mars 2020, brotist inn í húsnæði Cuirous bar við Hafnastræti 4 í Reykjavík og stolið þaðan úlpu, tveimur talstöðvum, verkfæratösku og borvél, allt að óþekktu verðmæti, og því næst brotist inn í húsnæði P-x-x D-x-x við Veltustund 1 í Reykjavík og stolið þaðan seðlum merktum P-x-x, hvítum Iphone farsíma, svörtum Samsung farsíma og jakka merktum P-x-x D-x-x, allt að óþekktu verðmæti, en er ákærði var inni í húsnæðinu lagði hann eld með gasbrennara að pappír og öðrum hlutum á gólfi í starfsmannaaðstöðu á 3. hæð og í kjölfarið bar hann pappír að eldinum og gekk með hann á annað stað í herberginu og síðar bar hann stól að eldinum. Með athæfi sínu olli ákærði eldsvoða sem hafði í för með sér almannahættu og yfirgripsmikið eignatjón, sem og hættu á eyðingu alls húsnæðisins og nærliggjandi húsa, hefði eldurinn náð að breiðast enn frekar út, en slökkvilið réð niðurlögum eldsins.

(M. 007- 2020- 14160)

Telst þetta varða við 1., sbr. 2. mgr. 164. gr. og 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. umferðarlaga nr. 77/2019.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur sætt gæsluvarðhaldi samfellt frá 19. mars 2020.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru Ákærði á að baki nokkurn sakaferil. Samkvæmt sakavottorði hans hefur hann fráárinu 2006 hlotið refsingu fyrir eignaspjöll, þjófnað, nytjastuld, umferðarlagabrot, líkamsárásir og fíkniefnalagabrot.

Með dómi Héraðsdóms Norðurlands eystra frá 7. júní 2012 var ákærði dæmdur í eins árs fangelsi og var þá skilorðsdómur frá 24. október 2011 dæmdur upp. Ákærði var þá jafnframt sviptur ökurétti ævilangt. Með dómi sama dómstóls frá 27. nóvember 2014 var hann dæmdur í þriggja ára fangelsi fyrir brot gegn 2. mgr. 218. gr. almennra hegningarlaga. Nú síðast var hann dæmdur í fjögurra mánaða fangelsi fyrir brot gegn 1. mgr. 217. gr. og 1. mgr. 218. gr., þjófnað og fíkniefnalagabrot. Fíkniefnalagabrotið og ofbeldisbrotin voru að hluta til hegningarauki við dóm frá 27. nóvember 2014.

Ákærði hefur játað brot sín greiðlega bæði hér fyrir dómi og að mestu á rannsóknarstigi. Er til þess litið við ákvörðun refsingar. Ákærði lagði fram vottorð meðferðarfulltrúa í fangelsinu þar sem hann er í gæsluvarðhaldi og fær ákærði jákvæða umsögn að öllu leyti. Kemur m. a. fram að hann hafi óskað eftir aðstoð vegna vímuefnavanda síns og hafi hann fylgt því eftir að öllu leyti með virkri þátttöku í meðferðarstarfi. Ákærði hefur hér fyrir dómi iðrast gjörða sinna og var einlægur hvað það varðar.

Ákærði hefur nú verið sakfelldur fyrir fjölda brota. Hann er m. a. sakfelldur fyrir að hafa tvisvar ekið sviptur ökurétti, undir áhrifum ávana- og fíkniefna og í annað skiptið að auki undir áhrifum slævandi lyfja. Við ákvörðun refsingar ber að líta til þess að ákærði var síðast dæmdur fyrir slík umferðarlagabrot á árinu 2012 og eru ítrekunaráhrif brotanna fyrnd. Ber því að miða við að um fyrstu brot ákærða þeirrar tegundar sé að ræða. Fíkniefnalagabrot ákærða og þjófnaður samkvæmt ákæru 12. maí 2020 voru smávægileg en einnig var hann sakfelldur fyrir nytjastuld og fjársvik. Voru auðgunarbrot ákærða ítrekuð en það horfir til refsiþyngingar samkvæmt 255. gr. almennra hegningarlaga.

Brot ákærða samkvæmt ákæru 9. júní sl. eru hvert um sig litin mjög alvarlegum augum. Þá er fangelsi í tvö ár lágmarksrefsingfyrirbrennu sem hefur í för með sér almannahættu samkvæmt 1., sbr. 2. mgr., 164. gr. almennra hegningarlaga, hafi sá er verkið vann séð fram á að mönnum myndi vera af því bersýnilegur lífsháski búinn eða eldsvoðinn mundi hafa í för með sér augljósa hættu á yfirgripsmikilli eyðingu á eigum annarra manna. Liggur fyrir matsgerð í málinu sem staðfestir að háttsemin verður með réttu heimfærð undir framangreind ákvæði.

Samkvæmt framansögðu og jafnframt með vísan til 1., 2., 3., 5., 6. og 8. tl. 1. mgr. 70. gr. og 77. gr. almennra hegningarlaga þykir hæfileg refsing ákærða ákveðin fangelsi í þrjú ár. Gæsluvarðhald er ákærði hefur sætt óslitið frá 19. mars 2020 skal dragast frá refsingunni.

Áréttuð er ævilög svipting ökuréttar ákærða en réttaráhrif dóms ákærða frá 7. júní 2012 þess efnis voru enn virk hvað ökurétt varðaði þó ítrekunaráhrif brotsins væru fyrnd. Hafði ákærði ekki að fimm árum liðnum sótt um að fá leyfi til að öðlast ökurétt að nýju en þann rétt öðlast hann ekki sjálfkrafa. Ók hann því enn sviptur ökuréttindum að fimm árum liðnum.

Með vísan til ákvæða í ákæru dagsettri 12. maí 2020 eru gerð upptæk 1,97 gaf marijúana.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 1.244.495 krónur, og 25.080 krónur í aksturskostnað, málsvarnarþóknun S-kk-ef R-kk-ef lögmanns sem var verjandi ákærða á fyrri stigum máls,318.000 krónur, og 3.951 krónu í aksturskostnað, og 1.441.766 krónur í annan sakarkostnað. Við ákvörðun þóknunar lögmanna er tekið tillit til umfangs málsins sem hefur verið umtalsvert. Þá ertekið tillit til virðisaukaskatts.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, H-kk-nf G-kk-nf S-kk-nf, sæti fangelsi í þrjú ár. Gæsluvarðhald er ákærði hefur sætt óslitið frá 19. mars 2020 skal dragast frá refsingunni.

Áréttuð er ævilöng svipting ökuréttar ákærða.

Ákærði sæti upptöku á 1,97 gaf marijúana.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 1.244.495 krónur, og 25.080 krónur í aksturskostnað, málsvarnarþóknun S-kk-ef R-kk-ef lögmanns, 318.000 krónur, og 3.951 krónu í aksturskostnað, og 1.441.766 krónur í annan sakarkostnað.

S-kvk-nf H-kvk-nf (sign.)